CELEX: 22019D1045
Language: lt
Date: 1506038400000
Title: 2017 m. rugsėjo 22 d. EEE jungtinio komiteto sprendimas Nr. 157/2017, kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/1045]

27.6.2019   
               
               
                  LT
               
               
                  Europos Sąjungos oficialusis leidinys
               
               
                  L 174/11
               
            
         EEE JUNGTINIO KOMITETO SPRENDIMAS
         Nr. 157/2017
         2017 m. rugsėjo 22 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/1045]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau — EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2016 m. spalio 14 d. Komisijos įgyvendinimo reglamentas (ES) 2016/1842, kuriuo iš dalies keičiamos Reglamento (EB) Nr. 1235/2008 nuostatos dėl elektroninio importuojamų ekologiškų produktų patikrinimo sertifikato ir tam tikrų kitų elementų ir Reglamento (EB) Nr. 889/2008 nuostatos dėl konservuotiems ir perdirbtiems ekologiškiems produktams taikomų reikalavimų ir informacijos perdavimo (1).
                  
               
                     (2)
                  
                  
                     šis sprendimas susijęs su teisės aktais dėl maisto produktų. Teisės aktai dėl maisto produktų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo II priedo XII skyriaus įžangoje. Todėl šis sprendimas netaikomas Lichtenšteinui;
                  
               
                     (3)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XII skyrius iš dalies keičiamas taip:
            
                        1.
                     
                     
                        54ba punktas (Komisijos reglamentas (EB) Nr. 889/2008) papildomas šia įtrauka:
                        
                                    „—
                                 
                                 
                                    
                                       32016 R 1842: 2016 m. spalio 14 d. Komisijos įgyvendinimo reglamentas (ES) 2016/1842 (OL L 282, 2016 10 19, p. 19).“
                                 
                              
                  
                        2.
                     
                     
                        54bb punktas (Komisijos reglamentas (EB) Nr. 1235/2008) papildomas šia įtrauka:
                        
                                    „—
                                 
                                 
                                    
                                       32016 R 1842: 2016 m. spalio 14 d. Komisijos įgyvendinimo reglamentas (ES) 2016/1842 (OL L 282, 2016 10 19, p. 19).“
                                 
                              
                  
                        3.
                     
                     
                        54bb punkto (Komisijos reglamentas (EB) Nr. 1235/2008) adaptacijos tekstas tampa a adaptacija.
                     
                  
                        4.
                     
                     
                        54bb punktas (Komisijos reglamentas (EB) Nr. 1235/2008) papildomas taip:
                        
                                    „b)
                                 
                                 
                                    13 straipsnio 1 dalies c punkte, 13b straipsnyje ir 14 straipsnio 1 dalyje po nuorodų į Reglamentą (ES) Nr. 952/2013 įrašomi žodžiai „arba Norvegijos ir Islandijos muitinės procedūrų dokumentuose“.
                                 
                              
                                    c)
                                 
                                 
                                    14 straipsnio 2 dalyje po nuorodos į Reglamentą (EEB) Nr. 2913/92 įrašomi žodžiai „arba Norvegijos ir Islandijos muitinės procedūrų dokumentus“.
                                 
                              
                                    d)
                                 
                                 
                                    Norvegija ir Islandija V ir VI prieduose nurodytuose patikrinimo sertifikatuose identifikacijos reikmėms EORI kodų naudoti neprivalo.“
                                 
                              
                  
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo reglamento (ES) 2016/1842 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2017 m. rugsėjo 23 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE dalyje ir EEE priede.
         
         
            Priimta Briuselyje 2017 m. rugsėjo 22 d.
            
               
                  EEE jungtinio komiteto vardu
               
               
                  Pirmininkė
               
               Sabine MONAUNI
            
         
         
            (1)  OL L 282, 2016 10 19, p. 19.
         
            (*1)  Konstitucinių reikalavimų nenurodyta.